ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นรนร02660003049

ขอเสนอความคิดเห็นเกี่ยวกับการติดตั้งอุปกรณ์อำนวยความสะดวกช่วยเหลือผู้สูงอายุ ในจุดต่างๆ พื้นที่กรุงเทพมหานคร เนื่องจากปัจจุบันประชาชนโดยส่วนใหญ่ จะใช้บริการการเดินทาง โดยระบบขนส่งสาธารณะ ไม่ว่าจะเป็น รถโดยสารประจำทาง รถตู้ หรือรถไฟ โดยเฉพาะผู้สูงอายุนั้น ค่อนข้างลำบาก เพราะเมื่อมีการเดินขึ้น-ลงรถแต่ละครั้งก็ไม่มีราวจับ ทำให้ผู้สูงอายุไม่ได้รับความสะดวกในการใช้บริการ จึงเห็นว่าหน่วยงานที่เกี่ยวข้องควรมีการติดตั้งอุปกรณ์อำนวยความสะดวกช่วยเหลือผู้สูงอายุ ในจุดต่างๆ อาทิ การเพิ่มราวจับที่ทางขึ้น-ลงรถ ติดตั้งห้องน้ำในรถโดยสารประจำทางให้ผู้สูงอายุด้วย หรือจัดเป็นรถโดยสารประจำทางสำหรับผู้สูงอายุโดยเฉพาะ การติดตั้งบันไดเลื่อนกับสะพานลอยคนข้าม  และจุดบริการสำหรับเรียกรถให้ผู้สูงอายุด้วย ทั้งหมดนี้ก็เพื่ออำนวยความสะดวกและป้องกันการเกิดอุบัติเหตุที่อาจจะเกิดขึ้นได้ในอนาคตต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata